CELEX: 32011R0304
Language: et
Date: 2011-03-09 00:00:00
Title: Euroopa Parlamendi ja nõukogu määrus (EL) nr 304/2011, 9. märts 2011 , millega muudetakse nõukogu määrust (EÜ) nr 708/2007 võõrliikide ja piirkonnast puuduvate liikide kasutamise kohta vesiviljeluses

4.4.2011   
            
            
               ET
            
            
               Euroopa Liidu Teataja
            
            
               L 88/1
            
         EUROOPA PARLAMENDI JA NÕUKOGU MÄÄRUS (EL) nr 304/2011,
   9. märts 2011,
   millega muudetakse nõukogu määrust (EÜ) nr 708/2007 võõrliikide ja piirkonnast puuduvate liikide kasutamise kohta vesiviljeluses
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 2,
   võttes arvesse Euroopa Komisjoni ettepanekut,
   võttes arvesse Euroopa Majandus- ja Sotsiaalkomitee arvamusi (1),
   pärast seadusandliku akti eelnõu edastamist liikmesriikide parlamentidele,
   toimides seadusandliku tavamenetluse kohaselt (2)
   
   ning arvestades järgmist:
   
               (1)
            
            
               Nõukogu määrusega (EÜ) nr 708/2007 (3) luuakse võõrliikide ja piirkonnast puuduvate liikide vesiviljelust reguleeriv raamistik, et hinnata ja minimeerida osutatud liikide ja nendega kaasnevate sihtgruppi mittekuuluvate liikide võimalikku mõju vee-elupaikadele. Määruse kohaselt võidakse kinnistes vesiviljelusrajatistes kasutamise eesmärgil asustamine ja ümberasustamine tulevikus vabastada kõnealuse määruse III peatüki kohasest loa taotlemise kohustusest, tuginedes teaduslikele põhjendustele ja nõuannetele.
            
         
               (2)
            
            
               Ühenduse rahastatud kooskõlastatud meetme pealkirjaga „Võõrliikide keskkonnamõju vesiviljeluses” (IMPASSE) raames esitati „kinniste vesiviljelusrajatiste” uus määratlus. Sellele määratlusele vastavate rajatiste puhul saab võõrliikide ja piirkonnast puuduvate liikidega kaasnevaid riske vähendada vastuvõetavale tasemele, kui tehistingimustes peetavate organismide ja mittesihtorganismide võimalikku väljapääsu võetakse arvesse transpordi ajal ja vastuvõtva rajatise üksikasjalikes protokollides. Kinnistes vesiviljelusrajatistes kasutamise eesmärgil asustamine ja ümberasustamine tuleks loa taotlemise kohustusest vabastada üksnes juhul, kui need tingimused on täidetud.
            
         
               (3)
            
            
               Seepärast on vaja muuta määruses (EÜ) nr 708/2007 esitatud „kinnise vesiviljelusrajatise” määratlust, lisades sellesse konkreetsed omadused, millega tagatakse kõnealuste rajatiste bioloogiline ohutus.
            
         
               (4)
            
            
               Liikmesriigid peaksid koostama nende territooriumil asuvate kinniste vesiviljelusrajatiste loetelu. Läbipaistvuse huvides tuleks see loetelu avaldada ja seda korrapäraselt ajakohastada veebilehel, mis loodi kooskõlas komisjoni 13. juuni 2008. aasta määrusega (EÜ) nr 535/2008 (millega nähakse ette määruse (EÜ) nr 708/2007 üksikasjalikud rakenduseeskirjad) (4).
            
         
               (5)
            
            
               Kõnealuste muudatuste tõttu on vaja määrusesse (EÜ) nr 708/2007 teha teatavaid muid muudatusi, eelkõige kõrvaldada viited „kinnistele vesiviljelussüsteemidele”„rutiinse liikumise” määratlusest ja I lisast.
            
         
               (6)
            
            
               Komisjonile tuleks anda volitus võtta vastu delegeeritud õigusakte vastavalt Euroopa Liidu toimimise lepingu (ELi toimimise leping) artiklile 290, et kohandada I, II ja III lisa tehnika ja teaduse arenguga, muuta IV lisa liikide lisamiseks nimetatud lisasse ning võtta vastu täpsustusi liikide IV lisasse lisamise tingimuste kohta. Eriti oluline on, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil.
            
         
               (7)
            
            
               Komisjon peaks võtma käesoleva määruse rakendamiseks vajalikud meetmed vastu rakendusaktide kaudu vastavalt ELi toimimise lepingu artiklile 291.
            
         
               (8)
            
            
               Määruse (EÜ) nr 708/2007 regulatiivosas kasutatud mõistet „ühendus” tuleks muuta seoses Lissaboni lepingu jõustumisega 1. detsembril 2009.
            
         
               (9)
            
            
               Seepärast tuleks määrust (EÜ) nr 708/2007 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 708/2007 muudetakse järgmiselt.
   
               1)
            
            
               Artikli 2 lõikes 1, artikli 13 pealkirjas, artikli 15 lõikes 2 ja artikli 19 pealkirjas asendatakse sõna „ühendus” sõnaga „liit” vastavas käändes ning vajadusel tehakse lauses asendamisest tulenevaid grammatilisi kohandusi.
            
         
               2)
            
            
               Artiklit 2 muudetakse järgmiselt:
               
                           a)
                        
                        
                           lõike 5 esimene lause asendatakse järgmisega:
                           „5.   Käesolevat määrust, välja arvatud artiklit 3, artikli 4 lõiget 1 ja lõike 2 punkti a, ei kohaldata IV lisas loetletud liikide suhtes.”;
                        
                     
                           b)
                        
                        
                           lõige 7 asendatakse järgmisega:
                           „7.   III–VI peatükki ei kohaldata kinnistes vesiviljelusrajatistes hoitavate võõrliikide või piirkonnast puuduvate liikide liikumise suhtes, kui transport toimub tingimustel, millega välistatakse nende liikide ja sihtgruppi mittekuuluvate liikide väljapääs.
                           Liikmesriigid koostavad nende territooriumil asuvate, artikli 3 punktis 3 esitatud määratlusele vastavate kinniste vesiviljelusrajatiste loetelu ning ajakohastavad seda korrapäraselt. Loetelu avaldatakse komisjoni määruse (EÜ) nr 535/2008, (5) millega nähakse ette käesoleva määruse üksikasjalikud rakenduseeskirjad, artikli 4 lõike 2 alusel loodud veebilehel hiljemalt 25. oktoobril 2011.
                        
                     
         
               3)
            
            
               Artiklit 3 muudetakse järgmiselt:
               
                           a)
                        
                        
                           punkt 3 asendatakse järgmisega:
                           „3.   „Kinnine vesiviljelusrajatis”– maapealne rajatis,a)kus
                                       i)
                                    
                                    
                                       tegeldakse vesiviljelusega veekeskkonnas, kus on tagatud veeringlus, ja
                                    
                                 
                                       ii)
                                    
                                    
                                       äravooluvesi ei puutu enne sõelumist ja filtreerimist või nõrutamist ja töötlemist mitte mingil määral kokku avatud veekogudega, et vältida tahkete jäätmete pääsemist veekeskkonda ning selliste kasvatatud liikide ja sihtgruppi mittekuuluvate liikide väljapääsu rajatisest, mis võivad ellu jääda ja hiljem paljuneda;
                                    
                                 b)ning
                                       i)
                                    
                                    
                                       on välistatud peetavate isendite või sihtgruppi mittekuuluvate liikide ja muu bioloogilise materjali, sealhulgas patogeenide kaotused selliste tegurite nagu röövloomade (nt linnud) ja üleujutuste tõttu (nt peab rajatis vastavalt pädeva asutuse antud hinnangule asuma ohutul kaugusel avatud veekogudest);
                                    
                                 
                                       ii)
                                    
                                    
                                       mõistlikul viisil on välistatud peetavate isendite või sihtgruppi mittekuuluvate liikide ja muu bioloogilise materjali, sealhulgas patogeenide kaotused varguse ja vandalismi tõttu ning
                                    
                                 
                                       iii)
                                    
                                    
                                       on tagatud surnud organismide asjakohane kõrvaldamine;”
                                    
                                 
                     
                           b)
                        
                        
                           punkt 16 asendatakse järgmisega:
                           „16.   „rutiinne liikumine”– veeorganismide selline liikumine lähtekohast, millega kaasnev oht sihtgruppi mittekuuluvate liikide üleminekul ühest piirkonnast teise on väike ning mis, arvestades veeorganismide omadusi ja/või kasutatavat vesiviljelusmeetodit, ei avalda kahjulikku ökoloogilist mõju;”.
                        
                     
         
               4)
            
            
               Artikli 4 olemasolev lõik nummerdatakse lõikena 1 ning lisatakse järgmine lõige:
               „2.   Liikmesriikide pädevad asutused jälgivad ja kontrollivad vesiviljelusega seotud tegevusi tagamaks, et:
               
                           a)
                        
                        
                           kinnised vesiviljelusrajatised vastavad artikli 3 lõikes 3 sätestatud tingimustele ja
                        
                     
                           b)
                        
                        
                           kinnistest vesiviljelusrajatistest välja või kinnistesse vesiviljelusrajatistesse sisse transportimine toimub tingimustes, mis võimaldavad ennetada võõrliikide või sihtgruppi mittekuuluvate liikide väljapääsu.”
                        
                     
         
               5)
            
            
               Artikkel 14 asendatakse järgmisega:
               „Artikkel 14
               Vesiviljelusrajatisse viimine rutiinse asustamise korral
               Rutiinse asustamise korral lubatakse veeorganisme vesiviljelusrajatisse viia ilma karantiini või katselise keskkonda viimiseta, välja arvatud erijuhtudel, kui pädev asutus otsustab teisiti, tuginedes nõuandekomitee konkreetsele soovitusele. Liikumisi kinnisest vesiviljelusrajatistest avatud vesiviljelusrajatisse käsitletakse rutiinsete või mitterutiinsetena vastavalt artiklitele 6 ja 7.”
            
         
               6)
            
            
               Artikkel 24 asendatakse järgmisega:
               „Artikkel 24
               Lisade muudatused ja üksikasjalikud eeskirjad
               1.   Komisjon võib delegeeritud õigusaktide kaudu kooskõlas artikliga 24a ning vastavalt artiklites 24b ja 24c sätestatud tingimustele:
               
                           a)
                        
                        
                           muuta käesoleva määruse I, II ja III lisa nende kohandamiseks tehnika ja teaduse arenguga;
                        
                     
                           b)
                        
                        
                           võtta vastu liikide IV lisasse lisamise tingimuste täpsustusi vastavalt lõikele 3 ning
                        
                     
                           c)
                        
                        
                           lisada liike IV lisasse, kui on täidetud lõikes 3 sätestatud tingimused ja järgitud nende täiendavaid täpsustusi.
                        
                     2.   Lõikes 1 osutatud delegeeritud õigusaktide vastuvõtmisel tegutseb komisjon vastavalt käesolevale määrusele.
               3.   Veeorganismi liikide lisamiseks IV lisasse peab seda organismi olema kasutatud vesiviljeluses teatud liidu osades kaua aega (arvestades tema elutsüklit) ilma kahjulikke mõjusid täheldamata ning asustamist ja ümberasustamist peab olema võimalik teostada nii, et sellega ei kaasneks potentsiaalselt kahjulike sihtgruppi mittekuuluvate liikide liikumist.
               4.   Liikmesriigid võivad teha komisjonile taotluse liikide lisamiseks IV lisasse. Liikmesriigid võivad liikide IV lisasse lisamist käsitlevate asjakohaste kriteeriumide järgimise tõendamiseks esitada teaduslikke andmeid. Komisjon teeb otsuse taotluse asjakohasuse kohta viie kuu jooksul pärast selle kättesaamist, võtmata arvesse aega, mis liikmesriikidel kulub lisateabe esitamiseks, kui komisjon seda taotleb.
               5.   Asjaomased liikmesriigid võivad oma äärepoolseimate piirkondade puhul, millele on osutatud Euroopa Liidu toimimise lepingu artiklis 349, teha ettepaneku liikide lisamiseks IV lisa eraldi osasse.
               6.   Komisjon võib vastu võtta lõigete 4 ja 5 rakendamise ja eriti liikide lisamiseks liikmesriikide poolt esitatavate taotluste vormi, sisu ja andmete ning selliste taotluste toetuseks esitatava teabe üksikasjalikud eeskirjad vastavalt määruse (EÜ) nr 2371/2002 artikli 30 lõikes 2 osutatud menetlusele.”
            
         
               7)
            
            
               Lisatakse järgmised artiklid:
               „Artikkel 24a
               Delegeeritud volituste rakendamine
               1.   Komisjonile antakse alates 24. aprillist 2011 viieks aastaks õigus võtta vastu artiklis 24 osutatud delegeeritud õigusakte. Komisjon esitab delegeeritud volituste kohta aruande hiljemalt kuus kuud enne viieaastase ajavahemiku möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu selle kooskõlas artikliga 24b tagasi võtab.
               2.   Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
               3.   Komisjonile antud volituse suhtes võtta vastu delegeeritud õigusakte kohaldatakse artiklites 24b ja 24c sätestatud tingimusi.
               Artikkel 24b
               Delegeerimise tagasivõtmine
               1.   Euroopa Parlament ja nõukogu võivad artiklis 24 osutatud volituste delegeerimise igal ajal tagasi võtta.
               2.   Institutsioon, kes on algatanud sisemenetluse, et otsustada delegeeritud volituste tagasivõtmise üle, püüab sellest teatada teisele institutsioonile ja komisjonile mõistliku aja jooksul enne lõpliku otsuse tegemist, viidates delegeeritud volitustele, mille ta võib tagasi võtta, ja võimalikele tagasivõtmise põhjustele.
               3.   Tagasivõtmise otsusega lõpetatakse selles otsuses nimetatud volituste delegeerimine. Otsus jõustub kohe või selles sätestatud hilisemal kuupäeval. Otsus ei mõjuta juba jõustunud delegeeritud õigusaktide kehtivust. Otsus avaldatakse Euroopa Liidu Teatajas.
               Artikkel 24c
               Delegeeritud õigusaktide suhtes vastuväidete esitamine
               1.   Euroopa Parlament või nõukogu võivad kahe kuu jooksul alates teatamiskuupäevast esitada delegeeritud õigusakti suhtes vastuväiteid.
               Euroopa Parlamendi või nõukogu algatusel pikendatakse seda tähtaega kahe kuu võrra.
               2.   Kui Euroopa Parlament ega nõukogu ei ole pärast lõikes 1 osutatud ajavahemiku möödumist delegeeritud õigusakti suhtes vastuväiteid esitanud, avaldatakse akt Euroopa Liidu Teatajas ja seejõustub selles sätestatud kuupäeval.
               Delegeeritud õigusakt võidakse avaldada Euroopa Liidu Teatajas ja see jõustub enne kõnealuse ajavahemiku möödumist juhul, kui Euroopa Parlament ja nõukogu on mõlemad teatanud komisjonile oma kavatsusest jätta vastuväited esitamata.
               3.   Kui Euroopa Parlament või nõukogu esitab lõikes 1 osutatud ajavahemiku jooksul delegeeritud õigusaktile vastuväite, siis õigusakt ei jõustu. Delegeeritud õigusakti suhtes vastuväited esitanud institutsioon esitab ka nende põhjenduse.”
            
         
               8)
            
            
               I lisa muudetakse järgmiselt:
               
                           a)
                        
                        
                           esimene lõik asendatakse järgmisega:
                           „Võimaluse korral tuleks andmete juures viidata teaduslikule kirjandusele ning märgetele isikliku teabevahetuse kohta teadusüksuste ja kalandusekspertidega.”;
                        
                     
                           b)
                        
                        
                           D jagu („Koostoime looduslike liikidega”) muudetakse järgmiselt:
                           
                                       i)
                                    
                                    
                                       punkt 1 asendatakse järgmisega:
                                       
                                                   „1.
                                                
                                                
                                                   Millised on asustatud organismi ellujäämis- ja kohanemisvõimalused juhul, kui organism pääseb väliskeskkonda?”;
                                                
                                             
                                 
                                       ii)
                                    
                                    
                                       punkt 6 asendatakse järgmisega:
                                       
                                                   „6.
                                                
                                                
                                                   Kas asustatud organismid jäävad ellu ja paljunevad kavandatavas asustamispiirkonnas edukalt või tuleb igal aastal isendeid juurde tuua?”.
                                                
                                             
                                 
                     
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Strasbourg, 9. märts 2011
      
         
            Euroopa Parlamendi nimel
         
         
            president
         
         J. BUZEK
      
      
         
            Nõukogu nimel
         
         
            eesistuja
         
         GYŐRI E.
      
   
   
      (1)  ELT C 354, 28.12.2010, lk 88 ja ELT C 51, 17.2.2011, lk 80.
   
      (2)  Euroopa Parlamendi 23. novembri 2010. aasta seisukoht (Euroopa Liidu Teatajas seni avaldamata) ja nõukogu 21. veebruari 2011. aasta otsus.
   
      (3)  ELT L 168, 28.6.2007, lk 1.
   
      (4)  ELT L 156, 14.6.2008, lk 6.
   
      (5)  ELT L 156, 14.6.2008, lk 6.”